**Metro Exodus** (בתרגום חופשי לעברית: **מטרו יציאה**, נהג כ**מטרו אקסודוס**) הוא משחק וידאו מסוגת היריות בגוף ראשון, אשר פותח על ידי 4A Games ומופץ על ידי Deep Silver, ומהווה המשחק השלישי בסדרת משחקי *מטרו* וכן מבוסס בחלקו על הרומן המדע בדיוני פוסט-אפוקליפטי *מטרו 2035* שנכתב על ידי דמיטרי גלוכובסקי. *Metro Exodus* ממשיך את עלילת שני המשחקים הקודמים בסדרה, מטרו 2033 ו-Metro: Last Light. המשחק יצא לאור למחשב האישי ולקונסולות המשחקים PlayStation 4 ו-Xbox One ב-15 בפברואר 2019, לשירות ההזרמה Google Stadia ב-19 בנובמבר 2019 וב-29 בפברואר 2020 לקונסולת הנינטנדו סוויץ'. המשחק זכה לביקורות חיוביות.

משחקיות
-------

*Metro Exodus* הוא משחק וידאו מסוגת היריות-גוף ראשון, אשר משלב בתוכו אלמנטים של הישרדות אימה והתגנבות. במשחק, אשר מתרחש באדמות הפוסט-אפוקטליפטיות של רוסיה לשעבר, על השחק להתמודד עם איומים חדשים ולהילחם כנגד מוטנטים וכן אויבים אנושיים. השחקן יכול לשאת ארסנל של כלי נשק שניתנים להתאמה אישית מהכוונות ועד אורך הקנה והמחסניות בעזרת חפצים הנמצאים בעולם ובעזרת מערכת קראפטינג. המשחק משלב אלמנטים של משחק ליניארי ומנגד גם משחק עולם פתוח. במשחק ישנה גם מערכת מזג אוויר דינאמית, מערכת מחזור יום-לילה, וכן אזורים שמשתמנים בעת התקדמות העונות. עלילת המשחק מתפרשת לכל אורך שנת 2035.

תקציר
-----

### רקע

עלילת המשחק מתרחשת לאחר אירועי המשחק *Metro: Last Light*, בעולם שנהרס לאחר מלחמה גרעינית. המשחק ממשיך מהסיום 'Redemption' של המשחק הקודם. בדומה לשני המשחקים הקודמים בסדרה, השחקן נכנס לנעליו של ארטיום, שבורח מההרכבת התחתית של מוסקבה, ויוצא למסע בין-יבשתי ביחד עם חבריו למזרח הרחוק באמצעות קטר רכבת המכונה "ארורה". עלילת המשחק מתפרשת על גבי כל שנת 2035, ומתחילה מהחורף גרעיני הקשה במטרו. דמות חשובה נוספת, אשר חוזרת מהמשחק הקודם וכן מופיעה גם בספר מטרו 2035, היא אנה - שכעת היא אשתו של ארטיום. מילר, אביה של אנה והמנהיג של מסדר הספרטנים, גם כן חוזר להופיע, מהמשחקים הקודמים והספרים.

### עלילה

לאחר המתקפה על D6, לארטיום נמאס מהמאבקים והשחיתויות במטרו ועוזב את מסדר הספרטנים. במהלך אחד הפעמים שעלה מעל פני האדמה, חשב כי שמע אות רדיו שמקורו מחוץ למוסקבה, ובמהרה ארטיום הופך לאובססיבי להוכיח שישנם אנשים ששרדו שחיים מעבר לעיר. הוא מבצע גיחות חוזרות ונשנות מעל פני אדמה למרות כל הסכנות ולמרות פקודותיו של מילר ודאגותיה של אשתו - אנה, ואף באחת מהפעמים נפצע קשה ממוטנט ונאלץ לקבל עירוי דם. בגיחה האחרונה שביצע עם אנה, הם מופתעים לראות רכבת עובדת אשר נוסעת על המסילה. לפני שהם מספיקים לעקוב אחרי מסלולה, ארטיום ואנה נתפסים על ידי חיילי חנזה, ביחד עם 2 אנשים נוספים שטוענים שבאו מחוץ לעיר. חיילי ההנזה רוצחים את שני האסירים, יורים בארטיום ונוטשים אותו למוות בעוד שהם לוקחים את אנה בתור בת ערובה. ארטיום שורד, ובמהרה עוקב אחר החיילים ומגיע לבסיסם על מנת להציל את אנה. במהלך ניסיון החילוץ, ארטיום הורס שלא בכוונה משבש אותות רדיו (אנ') אשר חוסם את כל שידורי הרדיו אשר מגיעים לעיר ויוצאים מהעיר. שידורי רדיו מרחבי העולם מתחילים להיקלט וראטיום ואנה מבינים כי האנושות כלל לא נכחדה. אנה וארטיום בורחים באחת מהרכבות של חנזה, בעזרת טכנאי רכבות בשם ירמאק שערק מחנזה.

בעוד הרכבת עוזבת, מסדר הספטרנים פורץ לרכבת ומופתע לגלות את נוכחותם של אנה וארטיום. ביודעם כי חנזה ירצחו אותם כי הם יודעים את האמת, מילר מסיק כי הסיכוי הטוב להינצל הוא לעזוב את מוסקבה. מהרגע שיצאו מהעיר, מילר חושף כי אמנם ערים רבות ברוסיה הופצצו, אך המלחמה לא נגמרה ונאט"ו בדרך לכבוש את מה שנשאר מהמדינה. כדי למנוע מכך שיפציצו עוד את מוסקבה, ההנהגה הרוסית החליטה באופן סודי לשבש את כל אותות הרדיו הבאים לעיר והיוצאים מהעיר, על מנת לגרום לשאר העולם לחשוב כי העיר הופצצה כליל וכי אף אחד מתושביה לא שרד. לאחר מכן, מסדר הספרטנים מקבל אות רדיו מהמפקדה הביטחונית של מוסקבה שאומר כי על כל השורדים להתמקם ב-"תיבה" אשר נמצא בהר ימנטאו (אנ') ומילר מחליט לנסוע לשם, כשהוא מאמין כי התיבה היא המקום בו הממשלה הרוסית בנתה את עצמה מחדש. בדרך, הספרטנים מגלים כי גם ניתן לנשום בחוץ ללא מסכות גז וכי ישנם אזורים נרחבים במוסקבה אשר לא נפגעו כלל.

בדרכם לימנטאו, הספרטנים נתקלים במחסום באזור נהר הוולגה, אשר מונע מהרכבת לזוז. ארטיום ואנה נשלחים לחקור את האזור ומגלים כי האזור כולו נשלט על ידי כת אשר מאמינה כי חשמל הוא מעשה בריאה של השטן וכי כל רפואה מודרנית היא חטא. ארטיום מסתנן לכנסייה של הכת ופוגש את קטיה ונסטיה - אם אחות במקצועה וביתה הקטנה בת ה-6, אשר נלכדו על ידי מנהיג הכת ומוחזקים בתור בני ערובה. ארטיום משחרר אותם וקטיה מספר למילר אודות הכת וכיצד הגיעו לוולגה. היא מספרת כי ישנו מכונאי באזור בשם קרסט אשר יכול לסייע לירמאק לתפעל את הרכבת ולתחזק אותה וארטיום נשלח להביאו. בדרך, ארטיום מגלה כי אנה נעלמה וכי מילר התחרפן לגמרי, ונשלח על ידו למצוא את אנה. בחיפושו באזור בו אות מהמשדר של אנה שודר לאחרונה, ארטיום נופל לתוך בור ומגלה את אנה מחוסרת הכרה וכי באזור יש גזים רעילים. מיד ארטיום שם על אנה מסכת גז ומוציא את אנה מהמקום, אשר מתגלה בתור בונקר לחומרים וכימיקלים מסוכנים. ברכבת, ירמאק וקרסט נכשלים לגרום לאורורה לנסוע בחזרה, וקרסט מגלה כי ישנו קטר נוסף שנמצא בהאנגר אשר פועל וכן קרון רכבת אשר נמצא בשליטה של שודדים שיכול להכיל כמות אנשים גדולה, כך שגם קטיה ונסטיה יוכלו להיצטרף ויהיה יותר נוח במסע. ארטיום משיג את הקטר ואת הקרון ומביא אותם לארורה והספרטנים מקבלים ממילר משימה חדשה - להשתלט על ספינת סוחרים על מנת להסתנן לגשר אשר מהווה מכשול ולהורידו כך שהספרטנים יוכלו להתקדם הלאה. תלוי בדרך הפעולה של השחקן, בין אם בהתגנבות ובכוח, בסופו של דבר הספרטנים מצליחים להוריד את הגשר, אך אם השחקן בוחר להשתמש בכוח - דיוק לא שורד ונהרג בקרב.

לאחר שחצו את אזור וולגה, הספרטנים מגיעים לימנטאו ומגלים כי צוות הבסיס נהפכו כולם לקניבלים אשר מפתים שורדים מכל רחבי רוסיה מתוך כוונה לאכול אותם. ארטיום והספרטנים מצליחים להילחם ולברוח מהבסיס, אך התקווה של מילר נשברת כאשר הוא מגלה כי הממשלה מעולם לא ניסתה לקחת מחסה בימנטאו, או כי היא כלל שרדה, ובכך הספרטנים חסרי מעש לגבי המהלך הבא. בעזרת מפה שהשיגו מימנטאו, הספטרנים מחליטים לנסוע למרכז לוויני תקשורת אשר נמצא סמוך לים הכספי, על מנת להוציא מידע לגבי מיקומם של אזורים אשר ניתנים למחיה. הם מגלים כי רובו של הים התאדה לחלוטין, ובעקבות כך שלאורורה כמעט נגמר הדלק ולספרטנים נגמרו המים, הם מחליטים לגנוב מים ודלק משודדים מקומיים וכן להסתנן למרכז התקשורת בעזרת מקומית בשם גיאול ולהשיג את המפות של הלוויינים. בהתאם להחלטת השחקן, דמיר יכול להמשיך עם ארטיום ושאר הספרטנים או להישאר עם גיאול.

במהלך המסע, סטפן וקטיה מתחתנים, אך במהלך חתונתם, אנה מתחילה להקיא דם ופוחדת כי היא חלתה בהרעלת גזים כשהייתה בוולגה ונפלה לבור. הספרטנים מחליטים לסייר ביער טייגה קרוב, כדי לראות אם המקום ניתן למחיה ואם כן - אזי לקוות שהעובדה שמדובר באזור יער, הדבר ישפר את הבריאות של אנה. ארטיום ואליושה נשלחים למשימה. במהלכה, הם נפרדים בעקבות תאונה וארטיום כמעט טובע בנהר, אך ניצל על ידי מקומית בשם אולגה. במסעו באזור, הוא נתפס בקונפליט בין שתי קבוצות - הפיונרים והפיראטים, אשר לפני פרוץ המלחמה היו רק ילדים ושרדו את ההפצצות, בעזרתו של מבוגר אשר מכונה המורה. אולגה מספרת לארטיום אודות עברם וכי בהתחלה הפיונרים והפיראטים היו מאוחדים, עד להתאבדותו של מורם, ולכן לא נותר מי שינחה אותם. קונפליקטים בין הילדים החלו והם התפרקו לשתי קבוצות, אך אינם נמצאים במלחמה אלא ביחסי מתיחות אחד עם השני. אולגה גם מספרת כי מנהיג הפיראטים, המכנה את עצמו "אדמירל", היה פרנואיד מחשש שיתקפו את הפיראטים ובנה בסיס ולא יצא ממנו מאז. למרות אזהרותיהם של הפיונרים וחבריו הפיראטים שהמקום מסוכן ורדיואקטיבי, האדמירל נשאר בדעתו והפיראטים נאלצים לבנות בסיס חדש בסמוך לבסיס הישן על מנת לא למות מהקרינה. במהלך מסעו ארטיום מגלה את האמת המרה על האדמירל - הוא לא נותר לבד, אלא מספר מצומצם של פיראטים נשארו איתו, אך מתו מהרעלה שלא במודע, ומבדידות, האדמירל השתגע וחושב כי חבריו המתים עדיין חיים. ארטיום עוזב את האדמירל וממשיך במסעו ומגלה ביחד עם אליושה כי הסכר שנמצא סמוך ליער עומד להתפרץ בקרוב וכי כל האזור עומד להיות מוצף במים רדיואקטיביים ורעילים. גם כאן, בהתאם להחלטת השחקן, גורלו של אליושה תלוי במעשיו - אם ארטיום לא יהרוג אף אחד מהפיונרים ומהפיראטים, הפיונרים יתנו לאליושה וארטיום לעזוב בשקט ואם יפגע - הפיונרים יתקפו את ארטיום ואליושה, חץ יפגע באליושה והוא יישאר נכה ומרותק לכיסא גלגלים.

כאשר ארטיום חוזר לרכבת, המצב של אנה מחמיר מאוד ולארטיום נותרה ברירה אחת - לנסוע לנובוסיבירסק ולמצוא את התרופה שתרפא את אנה. אך במפות הלווין הספרטנים מגלים כי כל האזור רדיואקטיבי אפילו יותר ממוסקבה וכי המיגון שיש לחליפות הספרטנים לא יספיק ליותר ממספר שעות חשיפה, בטרם יאצלו לסגת.

מילר וארטיום מחליטים לנסוע לעיר לבדם כדי למצוא את התרופה, למרות הסיכון הרב הכרוך בכך. הם נכנסים לרכבת התחתית של נובוסיבירסק, ומוצאים שם נער צעיר בשם קיריל, אחד מהשורדים האחרונים בנובוסיבירסק. קיריל מסביר לארטיום ומילר שלפני חודש, אביו עזב למשימה להשיג מפה שבעזרתה ניתן למצוא מקום נקי ונטול קרינה, שניתן להתיישבת ולחיות בו. מילר מחליט ללכת למצוא את המפה ביחד עם קיריל בעוד ארטיום הולך להשיג את התרופה. לאחר מסע ארוך באזורים רדיואקטיביים, ארטיום מצליח להשיג את התרופה, אך במהרה מותקף על ידי מוטנטם גדול וסופג כמות עצומה של קרינה לגופו. מילר מוצא את ארטיום ומצליח לסחוב אותו לרכב, להביא לארטיום זריקה של אנטי-קרינה ולנסוע, אך מילר מאבד הכרה וקיריל נותר חסר אונים, עד שארטיום חוזר להכרה ומצליח לנסוע. ארטיום מאבד את ההכרה שוב וכשחוזר להכרה, מגלה כי מילר נפטר מהרעלה קרינה, מכיוון השתמש בזריקת אנטי-קרינה על ארטיום, שנועדה למילר עצמו. ארטיום מצליח לסחוב את עצמו עד להגעת האורורה, שם הספרטנים מוציאים אותו מהאזור. ארטיום סובל מהרעלת קרינה חמורה ועל פי קטיה זה נס שהוא בכלל חי ועל כן על מנת להצילו יש לתרום כמות רבה של דם. הספרטנים תורמים את דמם לארטיום, על מנת להצילו. אנה ניצלת ומבריאה מהמחלה ובעזרת המפה שמילר השיג, הספרטנים מתיישבים באזור ימת באיקל, שניתן ליישוב ואין בו כלל קרינה.

גורלו של ארטיום תלוי בבחירת השחקן. על מנת שארטיום יחיה, על השחקן לגרום לכך שלפחות שניים מתוך שלושת הספרטנים יהיו נוכחים - אליושה חייב להישאר ללא פגע, דמיר חייב להישאר עם הספרטנים ודיוק מחויב לחיות. בסוף הטוב, מילר נקבר וארטיום הופך להיות מנהיג מסדר הספרטנים ועכשיו כאשר לכלל הספרטנים יש בית, ארטיום מחליט לחזור למוסקבה, ולחשוף את האמת כי אנשים שרדו במטרו. בסוף הרע, אין מספיק דם וארטיום נפטר מהרעלת קרינה. אנה מתאבלת על אביה ועל ארטיום, בעוד רוחו של ארטיום 'מתעוררת' בגרסה משונה של הארורה. ארטיום, יחד עם מילר ודמויות נוספות, לכודים לנצח בתוך הגרסה הזאת.

חבילות הרחבה
------------

למשחק יצאו שתי חבילות הרחבה. ההרחבה הראשונה, *The Two Colonels* (שני הקולונלים), שוחררה ב-20 באוגוסט 2019. ההרחבה השנייה, *Sam's Story* (הסיפור של סאם), שוחררה ב-11 בפברואר 2020.

### The Two Colonels

ההרחבה הראשונה, מספרת את סיפורו של קולונל סלבה קיהלקניקוב, אביו של קיריל, מנקודת מבטו, טרם הגעת האורורה עם הספרטנים לנובוסיבירסק. עלילת ההרחבה מחולקת למספר חלקים. סלבה משויך לארגון אוסקום (מרוסית - *Группа быстрого реагирования ОСКОМ*), אשר שולט על תחנות סיבירסקיה וקראסני פרוספקט.

#### עלילה

הסיפור נפתח בערב הנובי גוד, ב-31 בדצמבר 2034. לסלבה מוקצת משימה, בה עליו לנקות מתקן מים חשוב מיצורים דמויי תולעת אשר חוסמים את צינור המים המשמש בתור אספקת המים הראשית והיחידה למושבה במטרו של נובוסיבירסק, אשר שוכנת בתחנת סיבירסקיה. מצויד בלהביור וחליפה ממוגנת במיוחד, סלבה מצליח להחזיר את אספקת המים לסדרה. לאחר שהמשימה הושלמה, סלבה חוזר לתחנת הבית שלו ופוגש בגנרל אנטולי וינוגרדוב, מפקד התחנה ולאחר מכן חוגג עם בנו, קיריל, את הנובי גוד ביחד עם כל שאר אזרחי התחנה.

חצי שנה לאחר מכן, המתח בקרב אזרחי התחנה עולה וויכוחים והתקוממויות עם ארגון האוסקום מחריפות, עקב כך שהמלאי של זריקות האנטי-קרינה המכונה החומר הירוק (עקב צבעו), אשר מהווה האמצעי ההישרדות היחיד לאזרחי התחנה מול הקרינה מאוד גבוהה בעיר, מתחיל לאזול. בעקבות כך, הארגון מחרים לאזרחי התחנה את מלאי הזריקות שצברו, ביניהם פטרוביץ', חברו של סלבה, אשר יש לו בת שחולה. לשחקן ניתנת אפשרות בחירה - לבגוד בפטרוביץ' ולהחרים לו את מלאי הזריקות, או לאפשר לו להמשיך לאגור. החלטת השחקן אינה משפיעה על העלילה, מלבד מספר דיאלוגים. במהלך העלילה, קיריל מתחיל לתשאל את אביו ולתהות אם מה שאוסקום מבצעים הוא מוסרי ואם הארגון הוא באמת מודל לחיקוי, בעקבות ההתקוממויות והקונפליקטים שיש. סלבה מסביר לקיריל שלעיתים, בזמנים קשים יש לבצע החלטות קשות ושהפעולות של הארגון בסופו של דבר יצדיקו את עצמן. אנטולי חושף לסלבה כי ישנן תוכניות לפנות את התחנה לגמרי, אך ישנו חשש כי אין מספיק זריקות אנטי-קרינה שישמשו את כל תושבי התחנה, וייתכן והפינוי יתבצע במספר פעימות.

שלושה חודשים לאחר מכן, המצב מחריף עוד יותר וניסיונות מרד מתחילים לעלות. לסלבה ניתנת המשימה לעצור את המורדים מלהגיע למפקדת אוסקום אשר נמצאת בתחנת סיבירסקיה בכל מחיר. סלבה ואנשיו מנסים לפוצץ את המנהרקות אשר מובילות לתחנה, אך אחד מהפצצות לא מתפוצצת, מה שמוביל לפרצה וסלבה נאלץ לסגת אחורה. לאחר קרב קשה ועקוב מדם, סלבה ואנשיו מצליחים לסגת אחורה ולבצר את עצמם מהמורדים, אך במהרה התחנה כולה מותקפת בגז כלור וסלבה היחיד ששורד את המתקפה. סלבה מצליח לעלות למעלה ומגלה כי מי שגרם להתקפת הגז הוא לא אחר מאשר אנטולי, אשר מתגלה כבוגד ומגלה כי כל הרעיון של פינוי התחנה היה בלוף אחד גדול וכי כמות הזריקות של האנטי קרינה היו מספיקות רק לצמרת הפיקוד של אוסקום, לכן בכירי הארגון החליטו כי הם בעצמם יימלטו וירצחו את שאר תושבי התחנה. לאחר שאנטולי מספר זאת לסלבה, אנטולי מקבל הודעה כי צמרת הפיקוד של אוסקום עזבה את נובוסיבירסק והשאירו את אנטולי לבדו. בעקבות כך, אנטולי מחליט להתאבד, ובכך סלבה ובנו קיריל נותרים השורדים היחידים בכל התחנה.

חודש טרם הגעת האורורה, סלבה יוצא למשימה אחרונה במרכז שליטה של לוויינים שמטרתה היא להשיג מפות אשר מראות אם האזור סביב ימת באיקל נקי מקרינה, כפי שסלבה חושב. אם יתגלה כי הדבר נכון, סלבה ובנו קיריל יוכלו לעזוב את העיר ולעבור למקום בטוח יותר. אף על פי שהמקום נמצא מתחת לאדמה, הכור הגרעיני שמפעיל את מרכז השליטה נכשל ונפגע ובכך המקום רב בקרינה קטלנית, אפילו יותר מהקרינה אשר נמצאת על פני השטח. הכשל בכור הגרעיני גורם לכך שחלקים במתקן מושבתים ובכך גורמים לסלבה לבצע עיקופים שונים ולעכב את המשימה, וכל זאת כשהמתקן עצמו מוצף במוטנטים רבים. סלבה נלחם במוטנטים, אך במהרה מותקף על ידי מוטנט ענק המכונה 'העיוור', מוטנט דמוי דוב בגודלו אשר עיוור לחלוטין אך חוש השמיעה שלו מאוד מפותח. סלבה מצליח להרוג את העיוור, אך במהלך הקרב מאבד את הלהביור שלו אשר משמש בתור נשקו היחיד. סלבה מצליח להגיע לחדר בו נמצאות המפות ומצליח להשיג את המפה, אך מתחיל במהרה מתחיל לפתח תסמיני הרעלת קרינה והתקדמותוו מואטת שוב עקב כך. סלבה נתקל שוב במספר מוטנטים 'עיוורים' וסלבה מצליח לעבור אותם, ומנסה להזריק לעצמו זריקת אנטי-קרינה אשר נמצאת ברשותו, על מנת שיצליח לצאת מהמתקן, אך אחד מה-'עיוורים' תופס אותו ולאחר מאבק קצר, סלבה מצליח לברוח ממנו אך המזרק שבו נמצאת תרופת האנטי-קרינה נשבר בעקבות המאבק וסלבה מבין כי מאוחר מדי וכי אין סיכוי שהוא יצליח לשרוד. סלבה מתיישב על כיסא ומתחיל לאבד הכרה ובסופו של דבר מתעלף ונפטר מהרעלת קרינה.

חודש לאחר מכן, מילר מוצא את גופתו של סלבה, לאחר שמילר שמע מקיריל לאן אביו הלך. מילר מוצא את המפה שסלבה השיג ולוקח אותה. בעקבות כך שסלבה היה קרוב ליציאה מהמתקן, מילר לא היה צריך לשהות יותר מדי זמן במתקן, אך עדיין סופג כמות גדולה של קרינה, שגורמת לו להאט. מכאן ההרחבה לוקחת בחזרה לעלילה הראשית, בה מילר משתמש בזריקת האנטי-קרינה שלו על ארטיום במקום על עצמו, ובכך ארטיום מצליח לשרוד אך מילר לא.

### Sam's Story

ההרחבה השנייה, מספרת את סיפורו של סאם - נחת אמריקאי שהוצב בשגרירות ארצות הברית במוסקבה טרם המלחמה, אשר לאחר עלילת המשחק, מנסה לחזור לחיק משפחתו אשר נשארה בארצות הברית. העלילה מתרכזת בעיר ולדיווסטוק, אשר נמצאת במזרח הרחוק.

#### עלילה

פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה.

פיתוח ושחרור
------------

המשחק פותח על ידי 4A Games האוקראינית. תחילת הפיתוח החלה ב-2014 בסטודיואים של החברה במלטה ובקייב. המשחק משתמש במנוע גרפי 4A Engine שפותח גם כן על ידי החברה. המשחק הוכרז ב-11 ביוני 2017, במהלך מסיבת העיתונאים של מיקרוסופט, במהלך E3 2017. המשחק שוחרר למחשב האישי, ל-PlayStation 4 ול-Xbox One ב-15 בפברואר 2019, ולאחר מכן לשירות ההזרמה Stadia של גוגל ב-19 בנובמבר 2019 כחלק מההשקה של השירות וגרסה לנינטנדו סוויץ' יצאה ב-29 בפברואר 2020.

### מחלוקת Epic Games Store

ב-28 בינואר 2019, הוכרז כי גרסת המחשב תהיה אקסקלוסיבית באופן זמני, במשך שנה אחת, לחנות הדיגיטלית Epic Games Store, אשר בבעלות חברת Epic Games, ולאחר מכן תשוחרר לשאר החנויות הדיגיטליות. אפשרות ההזמנה המוקדמת הוסרה בחנות הדיגיטלית סטים ביחד עם הכרזה על הדבר, אך למרות זאת, כלל השחקנים שביצעו הזמנה מוקדמת ב-Steam טרם ההכרזה יכולו לשמר את המשחק בחשבונם ויקבלו את כלל העדכונים ואת כלל ההרחבות בדיוק כמו בשאר הפלטפורמות.
 ההחלטה גרמה למחלוקת רבה בקרב שחקני המחשב, ואף נשמעו קריאות של חרם למשחק, וכן שחקנים רבים ביצעו "התקפת ביקורות" למשחקים הקודמים בסדרה ב-Steam. ביקורת קשה הופנתה כלפי אחד ממפתחי המשחק, בגין הצהרותיו בפורומים באינטרנט כי אם המשחק לא יימכר טוב ב-Epic Games Store, אז משחקי ההמשך שיבואו בעתיד יהיו אקסקלוסיביים לקונסולות המשחקים בלבד. חברת 4A Games הצהירה כי טענה זו אינה משקפת את רצון החברה ועובדי החברה.

פסקול
-----

עטיפת הפסקול של ההרחבה The Two Colonels
פסקול המשחק הולחן על ידי אלכסיי אומלצ'וק וכולל 32 רצועות באורך כולל של 74 דקות. הפסקול יצא לאור 6 ימים לאחר צאתו של המשחק, ב-21 בינואר 2019. ב-4 באוקטובר 2019, נוספו 4 רצועות פסקול נוספות, כחלק מההרחבה *The Two Colonels*, באורך כולל של 9 דקות ו-10 שניות.


| Metro Exodus Original Soundtrack |
| --- |
| מס' | שם | משך |
| 1. | Overture | 3:50 |
| 2. | Exodus | 1:29 |
| 3. | Deadly Claws | 1:11 |
| 4. | Aut In Scuto? | 1:13 |
| 5. | Premonition | 4:17 |
| 6. | Cold Welcome | 0:56 |
| 7. | Dark Waters of Volga | 3:24 |
| 8. | Burning the Bridges | 1:24 |
| 9. | Teardrops, Pt. 1 | 1:39 |
| 10. | Last Train to Yamantau | 2:45 |
| 11. | The Bunker | 3:56 |
| 12. | Realm of the Reaper | 2:10 |
| 13. | Yamantau Cannibals | 2:55 |
| 14. | Exodus Blues | 1:10 |
| 15. | Wind in the Dunes | 0:51 |
| 16. | Caspian Mirage | 4:02 |
| 17. | Teardrops, Pt. 2 | 1:05 |
| 18. | The Secrets of Taiga | 2:59 |
| 19. | Forest Brotherhood | 3:34 |
| 20. | Confrontation | 0:56 |
| 21. | Escape from the Valley | 1:09 |
| 22. | A Promise to Keep | 1:33 |
| 23. | Dead City | 4:25 |
| 24. | Fateful Find | 1:32 |
| 25. | Atonement and Sacrifice | 1:21 |
| 26. | Race Against Fate | 4:21 |
| 27. | Dawn of Hope | 2:26 |
| 28. | Lacrimosa | 2:35 |
| 29. | Between Life and Death | 2:13 |
| 30. | A New Home | 1:48 |
| 31. | Roads Ahead | 2:15 |
| 32. | Artyom's Nightmare | 2:16 |
| **משך כולל:** | **74:00** |


| Metro Exodus - The Two Colonels Original Soundtrack |
| --- |
| מס' | שם | משך |
| 1. | General | 2:05 |
| 2. | Blind Pursuit | 1:41 |
| 3. | The Two Colonels. Part 1 | 1:37 |
| 4. | The Two Colonels. Part 2 | 3:47 |
| **משך כולל:** | **9:10** |

ביקורת
------

| ציונים |
| --- |
| ציונים כללים |
| אתר | ציון |
| Metacritic | (PC)‏ 82/100 (PS4)‏ 80/100 (XONE)‏ 82/100 |
| ציוני סקירה |
| אתר | ציון |
| Game Informer | 8.75/10 |
| GameSpot | 8/10 |
| IGN | 8.5/10 |
| PC Gamer (UK) | 78/100 |

*Metro Exodus* קיבל ביקורות "מועדפות באופן כללי", לפי אתר הביקורות Metacritic, עם ציון של 82 מתוך 100 לגרסת המחשב, ציון של 80 מתוך 100 לגרסת ה-PlayStation 4 וציון של 82 מתוך 100 לגרסת ה-Xbox One.

### מכירות

בחודש לשחרורו, *Metro Exodus* עלה למקום השני בטבלת המכירות בבריטניה. כמו כן, המשחק נמכר ב-50% יותר עותקים מאשר קודמו, *Metro: Last Light*. ביפן, כ-17,513 עותקים לערך של המשחק נמכרו לקונסולת ה-PlayStation 4 בשבוע ההשקה, מה שהפך את המשחק למשחק השביעי הנמכר ביותר בכלל הפלטפורמות.

### פרסים

| רשימת פרסים ומועמדויות ל-*Metro Exodus* |
| --- |
| 

| שנה | פרס | קטגוריה | תוצאה | סימוכין |
| --- | --- | --- | --- | --- |
| **2017** | פרס הג'ויסטיק המוזהב | המשחק המבוקש ביותר | **מועמדות** |  |
| **2018** | פרסי Game Critics | משחק המחשב הטוב ביותר | **מועמדות** |  |
| משחק הפעולה הטוב ביותר | **מועמדות** |
| פרסי Gamescom | **מועמדות** |  |
| פרס הג'ויסטיק המוזהב | המשחק המבוקש ביותר | **מועמדות** |  |
| **2019** | Develop: Star Awards | המשחק המבוקש ביותר | **מועמדות** |  |
| משחק השנה | **מועמדות** |
| פרס הג'ויסטיק המוזהב | הסיפור הטוב ביותר | **מועמדות** |  |
| העיצוב הטוב ביותר | **מועמדות** |
| Titanium Awards | משחק הפעולה הטוב ביותר | **מועמדות** |  |
| The Game Awards 2019 | **מועמדות** |  |

 |

קישורים חיצוניים
----------------

* 

* אתר האינטרנט הרשמי של Metro Exodus (בשפות מרובות)
* Metro Exodus, ברשת החברתית פייסבוק

* Metro Exodus, ברשת החברתית אקס (טוויטר)

* Metro Exodus, ברשת החברתית אינסטגרם

* "Metro Exodus", במסד הנתונים הקולנועיים IMDb (באנגלית)
* Metro Exodus, באתר PCGamingWiki (באנגלית)

סרטונים
* שגיאות פרמטריות בתבנית:יוטיוב   
'סוג: טריילר משחקיות' אינו ערך חוקי  Metro Exodus - E3 2017 Announce Gameplay (Official), טריילר משחקיות באתר יוטיוב (אורך: 4:58), 11 ביוני 2017
* שגיאות פרמטריות בתבנית:יוטיוב   
'סוג: טריילר משחקיות' אינו ערך חוקי  Metro Exodus - E3 2018 Gameplay Trailer (Official 4K), טריילר משחקיות באתר יוטיוב (אורך: 2:45), 10 ביוני 2018
* שגיאות פרמטריות בתבנית:יוטיוב   
'סוג: סרטון משחקיות' אינו ערך חוקי  Metro Exodus - E3 2018 Gameplay Demo (Official 4K), סרטון משחקיות באתר יוטיוב (אורך: 17:47), 12 ביוני 2018
* שגיאות פרמטריות בתבנית:יוטיוב   
'סוג: טריילר' אינו ערך חוקי  Metro Exodus - gamescom 2018 Trailer (Official 4K), טריילר באתר יוטיוב (אורך: 1:58), 20 באוגוסט 2018
* שגיאות פרמטריות בתבנית:יוטיוב   
'סוג: טריילר' אינו ערך חוקי  Metro Exodus - Story Trailer [Official], טריילר באתר יוטיוב (אורך: 2:41), 8 בינואר 2019
* Metro Exodus - Artyom's Nightmare (Official 4K), סרטון באתר יוטיוב (אורך: 3:58), 24 באפריל 2019
* שגיאות פרמטריות בתבנית:יוטיוב   
'סוג: טריילר' אינו ערך חוקי  Metro Exodus - Launch Trailer (Official), טריילר באתר יוטיוב (אורך: 1:08), 15 בפברואר 2019
* שגיאות פרמטריות בתבנית:יוטיוב   
'סוג: טריילר DLC' אינו ערך חוקי  Metro Exodus - The Two Colonels Trailer (Official 4K), טריילר DLC באתר יוטיוב (אורך: 1:57), 20 באוגוסט 2019

ביאורים
-------

1. ↑  גרסת הסטים
2. ↑  גרסת ה-Epic Games Store
3. ↑  גרסת ה-Microsoft Store
4. ↑  התקפת ביקורת היא תופעת אינטרנט בה אנשים רבים נותנים ביקורות שלילית על מוצר/מוצרים מסוימים כחלק ממחאה נגד החברה/מדיניות החברה שיצרה את אותו המוצר.

הערות שוליים
------------

1. ↑  Metro Exodus is out now!, האתר הרשמי של המשחק, ‏15 בפברואר 2019 (באנגלית)
2. 1 2 3 4  METRO REDUX IS COMING TO NINTENDO SWITCH, האתר הרשמי של המשחק, ‏16 בינואר 2020 (באנגלית)
3. ↑  PC PATCH NOTES, האתר הרשמי של המשחק, ‏6 בפברואר 2020 (באנגלית)
4. ↑  Entertainment Software Rating Board‏, Metro Exodus - ESRB (באנגלית)
5. ↑  Pan European Game Information‏, Metro Exodus (באנגלית)
6. ↑  ג'ף דון, 'Metro Exodus' is a gorgeous action-adventure game coming to Microsoft's new Xbox One X, אתר Business Insider, ‏‏12 ביוני 2017 (באנגלית)
7. 1 2 3 4 5  צוות MCV‏, Metro Exodus takes the series open world, אתר MCV UK, ‏‏12 ביוני 2017 (באנגלית)
8. 1 2 3 4 5  יוליה אלכסנדר, Metro Exodus developer calls sandbox survival game ‘most ambitious project yet’, אתר Polygon, ‏‏11 ביוני 2017 (באנגלית)
9. ↑  METRO EXODUS THE TWO COLONELS TRAILER REVEAL, האתר הרשמי של המשחק, ‏19 באוגוסט 2019 (באנגלית)
10. 1 2  METRO EXODUS DLC EXPANSION PASS ROADMAP, האתר הרשמי של המשחק, ‏15 במאי 2019 (באנגלית)
11. ↑  סטפאני נונלי, Metro Exodus Expansion Pass content detailed, first DLC drop lands this summer, אתר VG24/7, ‏‏16 במאי 2019 (באנגלית)
12. ↑  THE JOURNEY ENDS WITH SAM'S STORY, האתר הרשמי של המשחק, ‏27 בינואר 2020 (באנגלית)
13. ↑   Metro: Exodus Developer Interview, ראיון באתר יוטיוב (אורך: 6:32), 11 ביוני 2017
14. ↑  פרסר בראון, Metro Exodus brings its release date forward by a week, אתר PC Gamer, ‏‏13 בדצמבר 2018 (באנגלית)
15. ↑  קווין קנזביק, Metro Exodus Leaving Steam For Epic Games Store Seems Controversial Even Inside THQ, אתר GameSpot, ‏‏4 בפברואר 2019 (באנגלית)
16. ↑  בן קוצ'רה, Metro Exodus ditches Steam to become an Epic Games Store exclusive, אתר Polygon, ‏‏28 בינואר 2019 (באנגלית)
17. ↑  שמואל רוברטס, Metro Exodus will only release on the Epic Store, but Steam preorders will be honored, אתר PC Gamer, ‏‏29 בינואר 2019 (באנגלית)
18. ↑  ישוע דוקוורט', Metro Games Review Bombed on Steam After Epic Store Announcement, אתר GameRant, ‏‏30 בינואר 2019 (באנגלית)
19. ↑  ג'יימס סוטון, Metro creator on Epic Games controversy: ‘I am standing by and watching the franchise being killed’, אתר Game Revolution, ‏‏30 בינואר 2019 (באנגלית)
20. ↑  ניית'ן גרייסון, After Epic Store Deal, Steam Users Review Bomb Metro Games, אתר Kotaku, ‏‏30 בינואר 2019 (באנגלית)
21. ↑  אנדי צ'אלק, Players protest Epic's Metro Exodus exclusive by review-bombing the series on Steam, אתר PC Gamer, ‏‏30 בינואר 2019 (באנגלית)
22. ↑  אלסיו פלומבו, UPDATED Metro Dev: If You Boycott Metro Exodus Because It’s Not on Steam, Chances Are the Next Metro Won’t Be on PC At All, אתר WCCF Tech, ‏‏3 בפברואר 2019 (באנגלית)
23. ↑  קהוראם אימטיאז, Metro Exodus Dev Threaten To Drop PC As A Platform If Users Boycott The Game Due To Epic Store, אתר Gear Nuke, ‏‏2 בפברואר 2019 (באנגלית)
24. ↑  SOUNDTRACK NOW AVAILABLE ON SPOTIFY, האתר הרשמי של המשחק, ‏21 ביוני 2019 (באנגלית)
25. ↑  Amazon.com‏, Metro Exodus Soundtrack (feat. Alexey Omelchuk) (באנגלית)
26. ↑  METRO EXODUS - THE TWO COLONELS OST, האתר הרשמי של המשחק, ‏4 באוקטובר 2019 (באנגלית)
27. ↑  Amazon.com‏, Metro Exodus: The Two Colonels (Original Game Soundtrack) (feat. Alexey Omelchuk) (באנגלית)
28. 1 2  Metacritic‏, Metro Exodus for PC Reviews, ‏‏15 בפברואר 2019 (באנגלית)
29. 1 2  Metacritic‏, Metro Exodus for PlayStation 4 Reviews, ‏‏15 בפברואר 2019 (באנגלית)
30. 1 2  Metacritic‏, Metro Exodus for Xbox One Reviews, ‏‏15 בפברואר 2019 (באנגלית)
31. ↑  מאט ברטז, Metro Exodus Stepping Out Of The Shadows, אתר Game Informer, ‏‏13 בפברואר 2019 (באנגלית)
32. ↑  מיכאל היגהם, Metro Exodus Review - Brand New Days, אתר GameSpot, ‏‏16 במאי 2019 (באנגלית)
33. ↑  טריסטן אוגילוי, Metro Exodus Review, אתר IGN, ‏‏13 בפברואר 2019 (באנגלית)
34. ↑  אנדי קלי, Metro Exodus review, אתר PC Gamer, ‏‏13 בפברואר 2019 (באנגלית)
35. ↑  כריסטופר דרינס, UK Charts: Far Cry New Dawn is No.1, but Metro Exodus is the real winner, אתר Games Industry, ‏‏17 בפברואר 2019 (באנגלית)
36. ↑  סאל ראמנו, Media Create Sales: 2/11/19 – 2/17/19, אתר Gematsu, ‏‏20 בפברואר 2019 (באנגלית)
37. ↑  ארי גאיטו, Golden Joystick Awards 2017 Nominees, אתר Best in Slot, ‏‏9 באפריל 2018 (באנגלית) (ארכיון)
38. ↑  סטיב וואטס, Resident Evil 2 Wins Top Honor In E3 Game Critics Awards, אתר GameSpot, ‏‏5 ביולי 2018 (באנגלית)
39. ↑  שון קיאנה, Gamescom 2018 award winners include Marvel's Spider-Man, Super Smash Bros. Ultimate, אתר CNET, ‏‏22 באוגוסט 2018 (באנגלית)
40. ↑  אתר למנויים בלבד Tom Hoggins, ‏Golden Joysticks 2018 nominees announced, voting open now, The Telegraph, 24 September 2018
41. ↑  ויקי בלק, Shortlist for Develop:Star Awards 2019 revealed, אתר MCVUK, ‏‏16 במאי 2019 (באנגלית)
42. ↑  סטפן טילב, Days Gone Rides Off with Three Nominations in This Year's Golden Joystick Awards, אתר Push Square, ‏‏20 בספטמבר 2019 (באנגלית)
43. ↑  BEST VIDEO GAMES OF THE YEAR, אתר Fun And Serious Game Festival (באנגלית)
44. ↑  ג'קמי וינסלו, The Game Awards 2019: All Nominees [Update], אתר GameSpot, ‏‏13 בדצמבר 2019 (באנגלית)

| "מטרו" מאת דמיטרי גלוכובסקי |
| --- |
| **מטרו 2033**משחק וידאו, סרט | **מטרו 2034** | **מטרו 2035** |
| ‏Metro: Last Light‏ • ‏Metro Exodus |